2002/29/EY: Komission päätös, tehty 8 päivänä tammikuuta 2002, yhteisön rahoitustuesta suu- ja sorkkatautirokotteiden valmistukseen tarkoitettujen antigeenien varastoinnille Ranskassa, Italiassa ja Yhdistyneessä kuningaskunnassa (tiedoksiannettu numerolla K(2001) 4736)



Virallinen lehti nro L 013 , 16/01/2002 s. 0025 - 0027



Komission päätös, tehty 8 päivänä tammikuuta 2002, yhteisön rahoitustuesta suu- ja sorkkatautirokotteiden valmistukseen tarkoitettujen antigeenien varastoinnille Ranskassa, Italiassa ja Yhdistyneessä kuningaskunnassa (tiedoksiannettu numerolla K(2001) 4736) (2002/29/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY(1), sellaisena kuin se on viimeksi muutettuna päätöksellä 2001/572/EY(2), ja erityisesti sen 14 artiklan, sekä katsoo seuraavaa: (1) Yhteisön suu- ja sorkkatautirokotevaraston perustamisesta 11 päivänä joulukuuta 1991 tehdyssä neuvoston päätöksessä 91/666/ETY(3), sellaisena kuin se on viimeksi muutettuna komission päätöksellä 2001/181/EY(4), säädetään, että antigeenipankkien perustaminen on osa yhteisön toimintaa, jolla luodaan yhteisön suu- ja sorkkatautirokotevarastoja. (2) Mainitun päätöksen 3 artiklassa nimetään yhteisön varastoja pitäviksi antigeenipankeiksi Lyonissa Ranskassa sijaitseva "Laboratoire de pathologie bovine du Centre national d'études vétérinaires et alimentaires", joka on nykyisin osa "Agence Française de Sécurité Sanitaire des Aliments'ia (AFSSA)", ja Italiassa sijaitseva "Istituto Zooprofilattico Sperimentale di Brescia" sekä säädetään menettelystä muiden laitosten nimeämiseksi antigeenipankeiksi komission päätöksellä. (3) Komission päätöksen 2000/111/EY(5) 1 artiklassa nimetään lisäksi Merial S.A.S. yhteisön varastoja pitäväksi antigeenipankiksi. (4) Näiden antigeenipankkien tehtävät ja velvollisuudet määritellään päätöksen 91/666/ETY 4 artiklassa, ja yhteisön tuen edellytyksenä on oltava näiden tehtävien ja velvollisuuksien täyttäminen. (5) Yhteisön rahoitustukea olisi myönnettävä näitä palveluja yhteisölle tarjoaville antigeenipankeille, jotta ne voisivat toteuttaa mainitut tehtävät ja velvollisuudet vuonna 2002. (6) Talousarvioon liittyvistä syistä yhteisön tukea olisi myönnettävä yhden vuoden ajaksi. (7) Yhteisen maatalouspolitiikan rahoituksesta 17 päivänä toukokuuta 1999 annetun neuvoston asetuksen (EY) N:o 1258/1999(6) 3 artiklan 2 kohdassa säädetään, että eläintautien hävittämistä koskevat ohjelmat rahoitetaan EMOTR:n tukiosastosta. Varainhoidon valvontaan liittyvistä syistä sovelletaan tämän asetuksen 8 ja 9 artiklaa. (8) Jäsenvaltioille myönnetään yhteisön rahoitusta edellyttäen, että viranomaiset toimittavat kaikki tarvittavat tiedot vahvistetuissa määräajoissa. (9) Merial S.A.S.:lle myönnetään yhteisön rahoitusta sopimusehtojen mukaisesti. (10) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Yhteisö myöntää Ranskalle rahoitustukea suu- ja sorkkatautirokotteiden valmistukseen tarkoitettujen antigeenien varastointia varten. 2. Lyonissa Ranskassa sijaitseva "Agence Française de Sécurité Sanitaire des Aliments (AFSSA)" varastoi 1 kohdassa tarkoitetut antigeenit. 3. Yhteisön rahoitustuki on enintään 30000 euroa 1 päivän tammikuuta 2002 ja 31 päivän joulukuuta 2002 välisenä aikana. 2 artikla 1. Yhteisö myöntää Italialle rahoitustukea suu- ja sorkkatautirokotteiden valmistukseen tarkoitettujen antigeenien varastointia varten. 2. Italiassa sijaitseva "Istituto Zooprofilattico Sperimentale di Brescia" varastoi 1 kohdassa tarkoitetut antigeenit. 3. Yhteisön rahoitustuki on enintään 30000 euroa 1 päivän tammikuuta 2002 ja 31 päivän joulukuuta 2002 välisenä aikana. 3 artikla 1. Edellä 1 artiklan 3 kohdassa ja 2 artiklan 3 kohdassa tarkoitettu yhteisön rahoitustuki maksetaan sen jälkeen, kun kyseinen jäsenvaltio on esittänyt asiakirjat, joilla todistetaan tehtävien suorittaminen. 2. Edellä 1 kohdassa tarkoitetut asiakirjat on toimitettava komissiolle ennen 1 päivää maaliskuuta 2003, ja niihin on sisällyttävä a) seuraavat tekniset tiedot: - varastoidun antigeenin määrä ja tyyppi (varastokirjanpito) - käytetyt varastointilaitteet (tankkien tyyppi, numero ja kapasiteetti) - turvajärjestelmä (lämpötilan valvonta, varkaudenesto) - vakuutusjärjestelyt (tulipalo, onnettomuudet); b) rahoitustiedot (liitteessä olevan taulukon täyttäminen). 4 artikla 1. Yhteisö myöntää Lyonissa Ranskassa sijaitsevalle Merial S.A.S.:lle rahoitustukea suu- ja sorkkatautirokotteiden valmistukseen tarkoitettujen antigeenien varastointia varten. 2. Lyonissa sijaitseva Merial S.A.S. varastoi 1 kohdassa tarkoitetut antigeenit Merial S.A.S.:n tiloihin, jotka sijaitsevat Lyonissa, Ranskassa (2 säiliötä) ja Pirbrightissa, Yhdistyneessä kuningaskunnassa (4 säiliötä). 3. Yhteisön rahoitustuki on enintään 48000 euroa 1 päivän tammikuuta 2002 ja 31 päivän joulukuuta 2002 välisenä aikana. 5 artikla 1. Komissio tekee viipymättä sopimuksen Merial S.A.S.:n kanssa 4 artiklassa vahvistettujen tavoitteiden saavuttamiseksi. 2. Terveys- ja kuluttaja-asioiden pääjohtaja valtuutetaan allekirjoittamaan sopimus Euroopan komission puolesta. 6 artikla Tämä päätös on osoitettu kaikille jäsenvaltioille. Tehty Brysselissä 8 päivänä tammikuuta 2002. Komission puolesta David Byrne Komission jäsen (1) EYVL L 224, 18.8.1990, s. 19. (2) EYVL L 203, 28.7.2001, s. 16. (3) EYVL L 368, 31.12.1991, s. 21. (4) EYVL L 66, 8.3.2001, s. 39. (5) EYVL L 33, 8.2.2000, s. 19. (6) EYVL L 160, 26.6.1999, s. 103. LIITE >PIC FILE= "L_2002013FI.002702.TIF">